 EMINYAKENI engaba ngu-500 edlule, eduze kwesizalo soMfula iSierra Leone, kwahluma isihlahla esincane esikhiqiza ukotini. Njengoba lesi sihlahla sasikhula kwaze kwaphela iminyaka engu-300, udwendwe lwabantu olubanga usizi lwalulokhu ludlula phambi kwaso. Abathengisi bezigqila abanonya babefaka amadoda, omama nezingane abangaba ngu-150 000 emkhunjini babayise phesheya kwezilwandle ezimakethe zezigqila.Isihlahla i-cotton tree saseFreetownNgo-March 11, 1792, izigqila zaseMelika ezikhululiwe ezingamakhulu ngamakhulu zahlangana ngaphansi kwalesi sihlahla esibizwa ngokuthi iCotton Tree zizogubha ukubuyela kwazo ezweni lase-Afrika. Ngalolo suku zathola indawo eyaba uphawu lwethemba lazo elikhuluidolobha iFreetown. Izigqila ezazikhululiwe zaqhubeka zibuya kwaze kwaba yilapho le ndawo isinezizwe zabantu base-Afrika ezingaphezu kwekhulu. Lezi zakhamuzi ezintsha zamukela iCotton Tree njengophawu lwenkululeko nethemba.Sekuphele iminyaka ecishe ibe yikhulu oFakazi BakaJehova eSierra Leone beduduza omakhelwane babo ngethemba lenkululeko emangalisa kakhulu kunabayithola inkululeko ekhazimulayo yabantwana bakaNkulunkulu. Roma 8:21 Le nkululeko iyosho ukukhululwa ebugqilini besono nokufa lapho uMbuso kaNkulunkulu osezandleni zikaMesiya uletha ukuthula nePharadesi emhlabeni.Isaya 9:6, 7; 11:6-9.Eminyakeni engu-50 edlule, ihhovisi legatsha loFakazi BakaJehova eSierra Leone liye laqondisa umsebenzi wokushumayela naseGuinea. Leli zwe elingumakhelwane liye laba nezinxushunxushu zezombusazwe, ezenhlalo nezomnotho, okuye kwenza izakhamuzi eziningi zamukela umyalezo weBhayibheli okhuthazayo.OFakazi BakaJehova eSierra Leone naseGuinea bamemezele izindaba ezinhle naphezu kwezingqinamba eziningi. Zihlanganisa ukuhlukumezeka emzimbeni, ukudla imbuya ngothi, ukungakwazi ukufunda, amasiko agxilile, ukuhlukana ngokobuzwe nobudlova obunyantisa igazi. Lokhu esizokufunda kuzonikeza ubufakazi bokholo nokuzinikela okungenakunyakaziswa kwalezi zinceku zikaJehova eziqotho. Siyethemba ukuthi indaba yabo iyokuthinta inhliziyo futhi iqinise ukholo lwakho kuNkulunkulu onika ithemba.Roma 15:13.Funda okwengeziwe ngala mazwe, abantu bakhona, inkolo nolimi.Ngo-1915 kwafika inceku kaJehova yokuqala ebhapathiziwe eFreetown. Abaningi babenesithakazelo eBhayibhelini.Abefundisi babenze icebo lokuthulisa abantu bakaNkulunkulu, kodwa uJehova wayebuyisele kubo ukulimaza kwabo.Ibandla laseFreetown laba matasa kakhulu ngezwi.Kabili ngesonto uZachaeus Martyn wayehamba amakhilomitha angu-8, ekhuphuka abuye ehle entabeni eya emihlanganweni yoFakazi BakaJehova. Yini eyamqinisekisa ukuthi uthole iqiniso leBhayibheli?UWilliam R. Brown washumayela kuyo yonke iCaribbean Islands naseNtshonalanga Afrika. Funda ukuthi kungathi ayenomuzwa wokuthi unelungelo eliphakeme kunawo wonke umuntu angaba nawo.Umsebenzi wokushumayela wawuzokwanda kakhulu. Izithunywa zevangeli zathunyelwa ukuyosheshisa ukwanda.Ngo-1956 kwabukiswa ifilimu ethi The New World Society in Action eFreetown, eSierra Leone. Ingabe babezofika abantu bazoyibukela?OFakazi BakaJehova baziwa kulo lonke elaseSierra Leone ngokuthi bangabantu abawuhloniphayo umshado.Kusukela Ngo-1945 Kuya Ku-1990 Ukuletha abaningi ekulungeniDan.12:3. Ingxenye 3Kungani abezombusazwe be-Poro bethula isiphakamiso ePhalamende sokuba kuvalwe umsebenzi woFakazi BakaJehova?Izinhlangano eziyimfihlo ezigcwele eNtshonalanga Afrika zinaliphi ithonya ekuphileni kwamadoda nomame?Kusukela Ngo-1945 Kuya Ku-1990 Ukuletha Abaningi EkulungeniDan.12:3. Ingxenye 4Ukuze amabandla asize abantu bathuthuke ngokomoya, aqhuba amakilasi okufundisa ukufunda nokubhala. Njengoba abantu abengeziwe babefunda ukufunda, sakhula isidingo sokuhunyushwa kwezincwadi.Izihambeli zomhlangano ezingenamaphepha afanele okuhamba, noma i-passport, zawuwela kanjani umngcele zangena eGuinea ziya emhlanganweni?UJay Campbell, owayenovendle, wayefuna ukuya esifundweni seBhayibheli sebandla. Wathi uzoya khona ehamba ngamapulangwe ayezenzele wona. Waphumelela?Kusukela Ngo-1991 Kuya Ku-2001 Isithando Sokuncibilikisa SokuhluphekaIsaya 48:10 Ingxenye 1Naphezu kwempi, oFakazi nabanye abantu banikezwa usizo lwezinto ezibonakalayo nenduduzo engokomoya. Yini eyabasiza babonisa ukuqina nesibindi?Njengoba impi iqhubeka, oFakazi BakaJehova baqhubeka ngaphandle kokuyekethisa, befundisa futhi bememezela izindaba ezinhle.Isosha elincane eliyivukela-mbuso likhumbula imfudumalo elamukelwa ngayo lapho liya emhlanganweni woFakazi BakaJehova. Lashukunyiswa yini ukuba lishintshe?Naphezu kokubulawa kwabantu nezinxushunxushu ePendembu, kungani oFakazi abaningi basinda lapho kugqashuka impi ngo-1991?Omunye woFakazi BakaJehova wasebenza njengesithunywa ngesikhathi sempi yombango. Wayelihambisa kanjani iposi nezinye izinto eConakry, eGuinea, ezisusa eFreetown?UTamba Josiah wayesebenza ezimayini zedayimane engakabi uFakazi KaJehova. Kungani enomuzwa wokuthi wathola okuyigugu kunamadayimane?Ngemva kwempi yombango, kwamiswa amabandla, kwakhiwa amaHholo OMbuso, kwathunyelwa amaphayona akhethekile ezindaweni ezazinoFakazi abambalwa.Namuhla oFakazi BakaJehova kuwo womabili la mazwe bayaqiniseka ukuthi basebaningi kakhulu abantu abazokwamukela izindaba ezinhle.UPhillip Tengbeh nomkakhe babaleka ngesikhathi amasosha angamavukela-mbuso ecekela phansi idolobha lakubo iKoindu. Bezimisele ukukhonza uJehova, bakha amaHholo OMbuso amahlanu.UCindy McIntire wayesekhonze njengesithunywa sevangeli e-Afrika kusukela ngo-1992. Ulandisa izizathu ezenza akuthande kangaka ukushumayela eSierra Leone. 